Predlog UREDBA EVROPSKEGA PARLAMENTA IN SVETA o spremembi Uredbe Sveta (ES) št. 55/2008 o uvedbi avtonomnih trgovinskih preferencialov za Republiko Moldavijo /* COM/2013/0678 final - 2013/0325 (COD) */





OBRAZLOŽITVENI MEMORANDUM 1. OZADJE PREDLOGA Evropska unija (v nadaljnjem besedilu: Unija) je junija 2013 končala pogajanja z Republiko Moldavijo (v nadaljnjem besedilu: Moldavija) o pridružitvenem sporazumu, vključno z oblikovanjem temeljitega in celovitega območja proste trgovine. V okviru teh pogajanj je Moldavija sprejela ambiciozen načrt za politično združevanje in nadaljnje gospodarsko povezovanje z Unijo. Močno je tudi napredovala pri približevanju pravne ureditve, ki vodi do konvergence z zakonodajo in standardi EU. V okviru pogajanj sta pogodbenici predlagali tudi popolno liberalizacijo dvostranske trgovine z vinom. Moldavija ima v zadnjem času težave pri izvozu vina na nekatere tradicionalne trge, kar ogroža oživitev njenega gospodarstva in proces reform, za katerega si prizadeva moldavska vlada. Kmetijski sektor predstavlja okoli 40 % moldavskega gospodarstva, sektor vina pa je pomemben del tega, saj zaposluje okoli 300 000 ljudi (četrtino delovno aktivnega prebivalstva), ki večinoma živijo na podeželskih območjih in obdelujejo srednja do manjša družinska posestva. Ob upoštevanju navedenega Evropska komisija predlaga, da se s spremembo Uredbe Sveta (ES) št. 55/2008[1] in črtanjem vina iz tabele 1 Priloge I k Uredbi takoj v celoti liberalizira uvoz vina iz Moldavije v EU. Trenutno oprostitev STO za tarifne preferenciale, določena za Moldavijo, ne pokriva dodatnih preferencialov za vino, ki jih predvideva predlagana uredba. Poleg tega bo odstopanje 31. decembra 2013 poteklo. Zato bi morala EU v skladu z odstavkom 3 člena IX Sporazuma STO zahtevati potrebno podaljšanje in spremembo področja uporabe sedanjega odstopanja glede obveznosti iz členov I in XIII Sporazuma GATT 1994 v obsegu, ki bi EU omogočal brezcarinsko preferencialno obravnavo vina s poreklom iz Moldavije, ne da bi se enaka brezcarinska obravnava razširila na podobne proizvode iz ostalih članic STO. Predlog Komisije za zahtevo po podaljšanju odstopanja se že obravnava v Svetu. 2. PRAVNA PODLAGA PREDLOGA Pravna podlaga tega predloga je člen 207(2) Pogodbe o delovanju Evropske unije. 3. PRORAČUNSKE POSLEDICE Predlagana uredba ne povzroča stroškov, ki bi bremenili proračun EU. Na splošni ravni pomeni uvoz vina iz Moldavije samo 0,6 % vsega uvoza vina v EU, zato ni pričakovati, da bo nadaljnje odpiranje trga negativno vplivalo na EU. 2013/0325 (COD) Predlog UREDBA EVROPSKEGA PARLAMENTA IN SVETA o spremembi Uredbe Sveta (ES) št. 55/2008 o uvedbi avtonomnih trgovinskih preferencialov za Republiko Moldavijo EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, zlasti člena 207(2) Pogodbe, ob upoštevanju predloga Evropske komisije, po posredovanju osnutka zakonodajnega akta nacionalnim parlamentom, v skladu z rednim zakonodajnim postopkom, ob upoštevanju naslednjega: (1) Uredba Sveta (ES) št. 55/2008[2] uvaja posebno shemo avtonomnih trgovinskih preferencialov (ATP) za Republiko Moldavijo (v nadaljnjem besedilu: Moldavija). Shema ponuja prost dostop do trgov EU za vse izdelke s poreklom iz Moldavije, razen za nekatere kmetijske proizvode iz Priloge I k Uredbi, za katere so bile določene omejene koncesije v obliki oprostitev plačila carin v mejah tarifnih kvot ali v obliki znižanja carine. (2) Moldavija je v okviru evropske sosedske politike (ESP), akcijskega načrta ESP med EU in Moldavijo ter vzhodnega partnerstva sprejela ambiciozen načrt za politično združevanje in nadaljnje gospodarsko povezovanje z Unijo. Močno je tudi že napredovala pri približevanju pravne ureditve, ki vodi do konvergence z zakonodajo in standardi EU. (3) Pogajanja med Unijo in Moldavijo o novem pridružitvenem sporazumu, vključno z oblikovanjem poglobljenega in celovitega območja proste trgovine, so se začela januarja 2010 in zaključila julija 2013. Sporazum določa popolno liberalizacijo dvostranske trgovine z vinom. (4) Za podporo prizadevanj Moldavije v skladu z ESP in vzhodnim partnerstvom ter za zagotovitev privlačnega in zanesljivega trga za njen izvoz vina bi bilo treba uvoz iz Moldavije v Unijo brez odlašanja liberalizirati. (5) Uredbo (ES) št. 55/2008 bi bilo zato treba ustrezno spremeniti – SPREJELA NASLEDNJO UREDBO: Člen 1 V tabeli v točki 1 Priloge I k Uredbi (ES) št. 55/2008 se zadnja vrstica, ki zadeva zaporedno številko 09.0514 „Vino iz svežega grozdja, razen penečih vin“, izbriše. Člen 2 Ta uredba začne veljati sedmi dan po objavi v Uradnem listu Evropske unije. Ta uredba je zavezujoča v celoti in se neposredno uporablja v vseh državah članicah. V Bruslju, Za Evropski parlament Za Svet Predsednik Predsednik OCENA FINANČNIH POSLEDIC || FinancSt/2013 JE/nh/3263078-Rev1 6.0.2013.1 || DATUM: 18. 9. 2013 1. || PRORAČUNSKA POSTAVKA: Poglavje 12 – carine in druge dajatve || ODOBRITVE: Sprememba proračuna 1/2013 18 654,2 mio EUR 2. || NASLOV: Predlog Uredbe Evropskega parlamenta in Sveta o spremembi Uredbe Sveta (ES) št. 55/2008 o uvedbi avtonomnih trgovinskih preferencialov za Republiko Moldavijo. 3. || PRAVNA PODLAGA: Pogodba o delovanju Evropske unije, zlasti člen 207(2) Pogodbe. 4. || CILJI: V celoti liberalizirati uvoz vina iz Moldavije v EU. 5. || FINANČNE POSLEDICE || 12-MESEČNO OBDOBJE (v mio EUR) || TEKOČE PRORAČUNSKO LETO 2013 (v mio EUR) || NASLEDNJE PRORAČUNSKO LETO 2014 (v mio EUR) 5.0 || ODHODKI - V BREME PRORAČUNA ES (NADOMESTILA/INTERVENCIJE) - DRŽAVNI ORGANI - DRUGO || - || - || - 5.1 || PRIHODKI - LASTNA SREDSTVA ES (DAJATVE/CARINE) - NACIONALNA SREDSTVA || - || - || - || || 2015 || 2016 || 2017 || 2018 5.0.1 || OCENJENI ODHODKI || - || - || - || - 5.1.1 || OCENJENI PRIHODKI || - || - || - || - 5.2 || METODA IZRAČUNA: - 6.0 || ALI SE PROJEKT LAHKO FINANCIRA IZ ODOBRENIH PRORAČUNSKIH SREDSTEV, VPISANIH V USTREZNO POGLAVJE SEDANJEGA PRORAČUNA? || DA NE 6.1 || ALI SE PROJEKT LAHKO FINANCIRA IZ PRENOSA MED POGLAVJI SEDANJEGA PRORAČUNA? || DA NE 6.2 || ALI BO POTREBNA DOPOLNITEV PRORAČUNA? || DA NE 6.3 || ALI BO TREBA ODOBRENA PRORAČUNSKA SREDSTVA VNESTI V PRIHODNJE PRORAČUNE? || DA NE PRIPOMBE: Uvoz iz Moldavije v preteklih letih ni dosegel količine letne, dajatve proste tarifne kvote. Ocenjuje se, da preklic letne, dajatve proste tarifne kvote za uvoz vina iz Moldavije ne bo imel proračunskih posledic. [1] Uredba Sveta (ES) št. 55/2008 z dne 21. januarja 2008 o uvedbi avtonomnih trgovinskih preferencialov za Republiko Moldavijo ter o spremembi Uredbe (ES) št. 980/2005 in Sklepa Komisije 2005/924/ES (UL L 20, 24.1.2008, str. 1). [2] Uredba Sveta (ES) št. 55/2008 z dne 21. januarja 2008 o uvedbi avtonomnih trgovinskih preferencialov za Republiko Moldavijo ter o spremembi Uredbe (ES) št. 980/2005 in Sklepa Komisije 2005/924/ES (UL L 20, 24.1.2008, str. 1).